विपक्षी नेता के पास लिस्ट मौजूद; अफसर की बेटी को शादी में 1.20 अरब कैश मिले
Pakistani leaders and generals have 4 trillion rupees in bank इस्लामाबाद. पाकिस्तान की बड़ी सियासी और मजहबी पार्टी जमीयत-ए-इस्लामी के चीफ सिराज-उल-हक के मुताबिक, मुल्क के 18 लोगों के बैंकों में 4 हजार रुपए जमा
पाकिस्तान की बड़ी सियासी और मजहबी पार्टी जमीयत-ए-इस्लामी के चीफ सिराज-उल-हक के मुताबिक, मुल्क के 18 लोगों के बैंकों में 4 हजार अरब रुपए जमा हैं। हक ने दावा किया कि उनके पास इन लोगों के नामों की पूरी लिस्ट मौजूद है। उन्होंने यह भी कहा कि पाकिस्तान दिवालिया होने की कगार पर खड़ा है और ये लोग चाहें तो देश को दिवालिया होने से बचा सकते हैं।
सिराज को इमरान खान का करीबी माना जाता है। हाल ही में उन्होंने खान के जमान पार्क वाले घर पर जाकर उनसे मुलाकात भी की थी। पाकिस्तान पर इस वक्त 100 अरब डॉलर का कर्ज है। महंगाई दर 40% के करीब हो चुकी है। सरकार के पास महज 2.7 अरब डॉलर के फॉरेन डिपॉजिट हैं।
इस बीच, डिफेंस मिनिस्टर ख्वाजा आसिफ ने खुलासा किया है कि एक अफसर की बेटी को शादी में 1 अरब 20 करोड़ रुपए (पाकिस्तानी करेंसी) तो सिर्फ कैश गिफ्ट के तौर पर मिले।
सिराज के मुताबिक बैंकों में पैसा किसका?
IMF ने क्या कहा?
पाकिस्तान IMF से 6.5 अरब डॉलर का बेलआउट पैकेज मांग रहा है। फरवरी की शुरुआत में IMF की टीम 10 दिन तक इस्लामाबाद में रही, लेकिन 1.2 अरब डॉलर की किस्त जारी किए बिना लौट गई।
पाकिस्तान के अखबार ‘द एक्सप्रेस ट्रिब्यून’ से बातचीत में IMF की मैनेजिंग डायरेक्टर क्रिस्टालिना जॉर्जियेवा ने कहा- पाकिस्तान को सही तरीके से टैक्स कलेक्शन करना होगा और ये दिखना चाहिए कि वो टैक्स का पैसा गरीबों की बेहतरी पर खर्च कर रहा है। हर तरह की सब्सिडी खत्म करनी होगी।
डायरेक्टर ने आगे कहा- कितनी हैरानी की बात है कि 22 करोड़ की आबादी वाले पाकिस्तान में 22% लोग गरीबी रेखा से नीचे रहते हैं। मुल्क की कमाई का 49.6% हिस्सा 20% लोगों की जेब में जाता है। 20% गरीबों के पास महज 7% पैसा पहुंचता है।
अफसर की बेटी को तोहफे में मिले 1 अरब 20 करोड़ रुपए कैश
